  Туспуктэм: Григорий Фомин Майя Бывальцева Удмуртиысь кӧня ке ёросъёсын 16-тӥ гудырикошконысен нюлэсъёсы ветлыны лэзьымтэ. Со сярысь элькунысь музъем узырлыкъёсъя но инкуазез утёнъя министерстволэн пресс-лужбаез ивортӥз. 4-тӥ куарусёнозь алон быдэсъяськоз Алнаш, Вавож, Вотка, Глаз, Грак, Дэбес, Дэри, Камбарка, Каракулино, Кез, Кизнер, Красногорск, Можга, Сарапул, Сьӧлта, Ува, Шаркан, Эгра, Яган (Пичи Пурга ёрос) но Якшур-Бӧдья лесничествоослэн люкетъёсазы. Та дыре нюлэсъёсын калгыны, трос калыкен ужрадъёс ортчытъяны, губи но узы-боры бичаны, пӧйшураны уг яра. Сюбегатонъёсты быдэсъямез эскерон понна рейдъёс радъялозы. Куронэз тӥям понна штрафъёс юнматэмын: нимаз адямиослы – 40-50 сюрс манет, интыуж (должностной) муртъёслы – 60-90 сюрс манет, юридик огазеяськонъёслы – 600 сюрсысен 1 миллион манетозь. Тегъёс: Удмуртия нюлэс алон  